Et uheld mellem en personbil og en varebil har resulteret i, at to personer er kommet til skade. Den ene er svært tilskadekommet og er derfor kørt til traumecenteret på Sygehus Syd. Det oplyser vagtchef Aage Pedersen fra Nordjyllands Politi. - Umiddelbart er ulykken sket, da en personbil bakker ud på Timandsvej og derved bliver ramt i siden af en varebil. To involverede kom til skade, hvoraf den ene er kørt med eskorte til sygehuset, siger Aage Pedersen. Kvindens tilstand er stabil og hun forventes udskrevet onsdag aften.

Referat:
To personer kom til skade i en færdselsulykke i Hadsund klokken 9.23. Den ene, en 18-årig kvinde, er kørt med eskorte til traumecenteret på Sygehus Syd.